ΜΙΑ ΣΕΙΡΑ ΤΟΥ NETFLIX
Αρχαίες δοξασίες μάς λένε
ότι τα πουλιά μεταφέρουν στους θεούς τις ψυχές, τα φρονήματα, τις ελπίδες μας.
Σαν σκοτεινοί αγγελιοφόροι διασχίζουν τον ουρανό του λυκόφωτος
σχηματίζοντας διαρκώς μεταβαλλόμενα μοτίβα, τα μουρμουρητά.
Μα η λέξη αυτή…
Η λέξη αυτή υπονοεί την ύπαρξη μιας φωνής,
ενός ψιθύρου,
μιας προσεχής που ψελλίζουμε στο σκοτάδι, όταν νομίζουμε ότι όλα χάθηκαν.
Η ιστορία μας σήμερα
είναι Το μουρμουρητό
και σκηνοθέτιδά μας
η Τζένιφερ Κεντ.
ΕΛΕΥΘΕΡΙΑ
ΤΟ ΜΟΥΡΜΟΥΡΗΤΟ
Όσοι δεν γνωρίζουν τη λασποσκαλίδρα
τη θεωρούν ένα ανάξιο λόγου πουλί.
Μα για όσους ξέρουν τους συγκλονιστικούς σχηματισμούς πτήσης,
ή αλλιώς μουρμουρητά,
το είδος αυτό είναι ένα θαύμα της φύσης.
Και μια αέναη πηγή μυστηρίου.
Στην περίπτωση αυτή, εμφανίζεται ένας πετρίτης ελπίζοντας να φάει.
Φαίνεται στην άκρη της εικόνας.
Και σε μια στιγμή,
οι λασποσκαλίδρες τον αποφεύγουν με τέλεια αρμονία,
σχηματίζοντας αρχικά μια κλεψύδρα.
Μετά μια σφαίρα.
Και μετά κάτι σαν σύννεφο.
Και τέλος,
όσο απίστευτο κι αν είναι,
ένα πουλί που πετάει.
Δεν πιάστηκε ούτε μία λασποσκαλίδρα.
Ο καημένος πετρίτης φεύγει νηστικός.
ΒΑΣΙΣΜΕΝΟ ΣΤΟ ΔΙΗΓΗΜΑ ΤΟΥ ΓΚΙΓΙΕΡΜΟ ΝΤΕΛ ΤΟΡΟ
Μα οι λασποσκαλίδρες δεν αντιδρούν έτσι μόνο με τα αρπακτικά.
Το κάνουν είτε καραδοκούν πετρίτες είτε όχι.
Πώς, λοιπόν, και γιατί ελάχιστα είδη επιδεικνύουν τέτοια εξαιρετική συμπεριφορά
σχηματίζοντας τέλεια μοτίβα κίνησης κατά εκατοντάδες,
χιλιάδες,
μέχρι και εκατομμύρια, χωρίς καμία σύγκρουση ή σύγχυση;
Επιστήμονες κι ορνιθολόγοι προσπαθούν να το ανακαλύψουν εδώ και δεκαετίες.
Τελευταία μάλιστα μιλούν και για έννοιες μυστηριώδεις όπως η τηλεπάθεια.
Δεν είμαστε απόλυτα πεπεισμένοι
ότι συμβαίνει κάτι μυστικιστικό μεταξύ των πτηνών.
Αλλά θα αφοσιωθούμε πλήρως στην εξεύρεση απαντήσεων.
Μια ειδική μνεία στον κο και την κα Μόνταγκιου,
τους ευεργέτες μας, που βρίσκονται εδώ.
Ευχαριστούμε για τη γενναιοδωρία σας.
Συγκεκριμένα, για τη νέα μας κάμερα.
Μια πολυτέλεια με απρόσιτο κόστος για εμάς
που θα κάνει τη διαφορά στην έρευνά μας.
Ως ευχαριστώ,
έχουμε ένα μικρό απόσπασμα από τα ψαρόνια που τράβηξε ο Έντγκαρ,
δοκιμαστικά.
Τη Νάνσι να συγχαρείτε. Αυτή είναι ο εγκέφαλος.
-Πού το γυρίσατε αυτό; -Βόρεια της Νέας Υόρκης.
-Έχετε ξαναχρησιμοποιήσει κάμερα; -Όχι τέτοια.
Είναι από τους ελάχιστους επιζήσαντες της προϊστορίας.
Πολύ πιο μικροί, φυσικά,
αλλά κατά κύριο λόγο, αναλλοίωτοι, πράγμα συναρπαστικό.
Είμαι και λάτρης της έρευνας.
Πέτα με σε ένα δωμάτιο όλο βιβλία κι είμαι ευτυχής.
Εσείς, κα Μπράντλι;
Τι αγαπάτε στα πουλιά;
Την ελευθερία τους.
Ποιος δεν θα 'θελε να πετάει έτσι μακριά από τον κόσμο μερικές φορές;
Χάρηκα που έμαθα για το ταξίδι σας.
Επιτέλους έφτασε η ώρα. Μήνες το σχεδιάζουμε.
Πολύ καλά νέα και για τους δύο.
Μετά από όσα περάσατε.
Λυπάμαι, Έντγκαρ.
Ήθελα να σε πάρω εδώ και μήνες, μα…
Αν υπάρχει Θεός, σίγουρα είναι άκαρδος.
Ωραία εποχή διαλέξατε. Κάνει κρύο και φυσάει.
-Τέλεια εποχή για λασποσκαλίδρες. -Το νησί είναι γεμάτο.
Θα είναι άφθονες.
Το σπίτι είναι στον όρμο κι έχει παντού τριγύρω.
Υπάρχει σπίτι;
Η κυρά σάς ετοίμασε δωμάτια.
Έχει καιρό να μείνει κάποιος εκεί.
Δεν είναι πολυτελείας, μα μένεις άνετα.
Δεν ήταν ανάγκη.
Να σας βάζαμε σε σκηνές με τέτοιον καιρό;
Ήμαρτον.
-Έχουμε συνηθίσει. -Άναψα τη γεννήτρια.
Θα έχετε ρεύμα, νερό και μια στέγη πάνω από το κεφάλι σας.
Είστε πολύ ευγενικός.
Αυτό που κάνουν, που πετάνε όλα μαζί σαν σμήνος,
γιατί το κάνουν;
Περίμενα κανένα καλύβι. Είναι τεράστιο.
Ποιος ένιωσε την ανάγκη να χτίσει ένα πελώριο σπίτι εδώ;
Με τίποτα άλλο τριγύρω.
Οι ιδιοκτήτες το άφησαν στο κράτος. Λεφτάδες με μυαλό κουκούτσι.
Έμενε μόνιμα κάποιος εδώ;
Ο ιδιοκτήτης το έχτισε για την κόρη του. Να σας πάω μέσα;
Ζητώ συγγνώμη. Είναι τόσο μεγάλο
που δεν το καθαρίσαμε όλο.
Είναι μια πραγματική πολυτέλεια.
Έχω βάλει ξύλα στο τζάκι εκεί.
Το ίδιο και στα δωμάτια επάνω.
Και στην κουζίνα έχει ξυλόφουρνο.
Έχει πολλά ξύλα έξω. Θα σας δείξω.
Και θα σας δείξω πού είναι η γεννήτρια.
ΣΤΗΝ ΑΓΑΠΗ ΜΟΥ
Θα έρθω την Κυριακή για να σας φέρω προμήθειες.
-Ευχαριστούμε. -Καλά παρατήρηση πουλιών να έχετε.
Δοκιμή.
Είναι 5 Οκτωβρίου 1951, πρώτη μέρα στο Μπιγκ Χάρμπορ Άιλαντ.
Μαζεύεται ένα τεράστιο σμήνος στην αμμούδα
και μόλις εντόπισα έναν πετρίτη.
Έρχομαι.
Να τα.
Ομορφιές μου.
Τι καλοί που είναι.
Καινούργιες πετσέτες και σεντόνια.
Δεν ήταν ανάγκη.
Το Κορνέλ θα τους έδωσε ψίχουλα.
Πολύ καλοί άνθρωποι.
Χαίρομαι πολύ που ήρθαμε.
Είμαι πολύ κουρασμένη.
Αύριο θα είναι η πρώτη πλήρης μέρα.
Φυσικά.
Δεν έχω κοιμηθεί.
Δεν πειράζει.
Είναι 5 Οκτωβρίου 1951, 6:00 μ.μ. Μπιγκ Χάρμπορ Άιλαντ.
Πλήθος λασποσκαλίδρων μαζεύεται στον όρμο.
Περίπου 30 χιλιάδες…
-Τι έγινε; -Δεν έχω ιδέα.
Θα το ελέγξω, πήγαινε για ύπνο.
Πήγαινε.
Σου έφτιαξα σάντουιτς.
Ευχαριστώ.
-Να τα φας. -Εντάξει.
Έφαγες το σάντουιτς;
Ναι, ήταν πεντανόστιμο.
Τα λέμε σύντομα.
Πειράζει να μην έρθω απόψε; Πρέπει να φτιάξω το σύστημα καταγραφής.
Άσε στημένο το μικρόφωνο.
-Έχει μεγάλη εμβέλεια. -Κανένα πρόβλημα.
Θα ετοιμάσω το δείπνο.
Είναι κανείς;
Γεια.
Εδώ είμαι.
Τι κάνεις μέσα στα σκοτάδια;
Θα χαλάσεις τα μάτια σου.
Έχουν ήδη χαλάσει.
Έχασες ένα καταπληκτικό απόψε. Το πιο όμορφο που έχω δει.
Πάντα αυτό λες όταν λείπω.
Όχι.
Αλήθεια;
-Έχω καλή ηχογράφηση. -Ευχαριστώ.
-Έκαναν πολύ θόρυβο. -Υπέροχα.
Έκανα στιφάδο.
Είσαι φοβερή.
Θα ανάψω το τζάκι.
Αδερφές Μπροντέ, Η Κυρία Μποβαρύ,
Έγκλημα και Τιμωρία.
Τες των ντ' Υρμπερβίλ.
Πολύ εύθυμη συλλογή.
Τι διαβάζεις εσύ;
Το Ζευγάρωμα της Λασποσκαλίδρας στην Καναδική Τούνδρα.
Προκλητικό ακούγεται.
Και είναι.
Δεν ασχολούμαστε μαζί τους την περίοδο ζευγαρώματος.
Κάθε συμπεριφορά τους είναι κι ένα στοιχείο.
Πώς ζευγαρώνουν, πώς φωλιάζουν, πώς αναζητούν τροφή.
Γιατί δεν σχηματίζουν μουρμουρητά την εποχή αναπαραγωγής;
Είναι απασχολημένα. Κάνουν έρωτα.
Κάνε τη λασποσκαλίδρα
Έλα.
-Όχι. Θέλω να διαβάσω. -Σε παρακαλώ.
Έλα.
Σε παρακαλώ.
Έντγκαρ, μη.
Δεν έχω διάθεση.
Ποτέ δεν έχεις.
Έντγκαρ.
-Έντγκαρ! -Τι;
Τι στο καλό κάνουν;
-Αρρώστησαν; Κρυώνουν; -Είναι φτιαγμένα για κρύο.
Δεν τα έχω ξαναδεί να κουρνιάζουν πιο ψηλά από θάμνους,
πόσο μάλλον σε μια σοφίτα.
Γλυκές μου λασποσκαλίδρες,
τι κάνετε;
Κάνω ηχογράφηση.
Έντγκαρ;
ΑΠΕΝΕΡΓΟΠΟΙΗΣΗ
ΕΝΕΡΓΟΠΟΙΗΣΗ
Κρυώνω πολύ.
Λοιπόν;
Ακούγονται αλλιώτικα, πιο μελαγχολικά.
Δεν το άκουσες;
Ποιο πράγμα;
Δώσ' τα μου.
Τι άκουσες;
Δεν κοιμήθηκες καθόλου. Είσαι κουρασμένη.
Το άκουσα πολλές φορές.
-Δεν καταλαβαίνω τι έγινε. -Χρησιμοποίησες παλιά κασέτα;
Πότε επαναχρησιμοποίησα εγώ κασέτες; Δεν είμαι χαζή.
Καλά, μη δαγκώνεις.
Θα βοηθούσε αν μου έλεγες τι πρέπει να ακούσω.
Μάλιστα.
Ήταν ωραίο όσο κράτησε.
"Κυλιούνται στον ουρανό σαν μεθυσμένο δαχτυλικό αποτύπωμα".
Ρίτσαρντ Γουίλμπουρ.
Μιλά για τα μουρμουρητά.
Υπέροχο ποίημα.
Τι;
"Κυλιούνται στον ουρανό σαν μεθυσμένο δαχτυλικό αποτύπωμα".
Ποιος;
Τα μουρμουρητά.
Ωραίο.
Ούτε μία αναφορά σε λασποσκαλίδρες που κούρνιασαν σε ανθρώπινη κατασκευή.
Δεν το βρίσκεις περίεργο;
Θα μας βασανίζει για χρόνια μέχρι να βρούμε το γιατί.
Λες και τα τραβάει αυτό το σπίτι.
Τα τραβάει;
Το σπίτι;
Βιαστικό συμπέρασμα.
Γιατί κουρνιάζουν σ' αυτό το σπίτι και πουθενά αλλού στη Γη;
Απ' όσο γνωρίζουμε.
Αυτό το σπίτι με ανατριχιάζει.
Όπως όλα τα παλιά σπίτια.
Είναι τρομακτικά.
Να σου διαβάσω λίγο ακόμα;
Τι έκανε εδώ αυτή η οικογένεια;
-Αυτή στον τοίχο. -Δεν ξέρω, αγάπη μου.
Γιατί να αφήσουν όλα τους τα έπιπλα και τα υπάρχοντα
να μαζεύουν σκόνη;
Επί δεκαετίες;
Κάνεις μια ρυτίδα εδώ,
όταν θες να λύσεις ένα μυστήριο.
-Δεν πρέπει να συνοφρυώνομαι. -Μ' αρέσει. Είναι σέξι.
Εσύ είσαι σέξι.
Μην είσαι χαζούλης.
Σ' αγαπάω, τρελή με τα πουλιά σου.
Εσύ μ' αγαπάς;
Έχω πονοκέφαλο.
Έντγκαρ.
Μη μ' αγγίζεις.
-Γιατί όχι; -Ποιο το νόημα;
Ότι σ' αγαπάω.
Συγγνώμη.
-Απλώς χρειάζομαι… -Κι άλλο χρόνο.
Το ξέρω.
Δεν ήθελα να σε ταράξω.
Σε αφήνω ήσυχη.
Έντγκαρ.
Κρυώνω πολύ.
-Ποιος είναι εκεί; -Τι έγινε;
Είδα έναν εφιάλτη.
Συγγνώμη.
Είναι αποπνικτικά με το τζάκι.
Να ανοίξω λίγο, μια χαραμάδα;
Ναι.
Μπορώ να κοιμηθώ εγώ από το παράθυρο;
Φυσικά.
ΕΛΕΥΘΕΡΙΑ
Είναι πανέμορφο.
Δεν το βρίσκεις περίεργο;
Δηλαδή;
Ποια είναι η λέξη που αναφέρω πάντα όταν με ρωτάνε τι μου αρέσει στα πουλιά;
Κι εσύ το κοροϊδεύεις.
-Πάντα μιλάς για την ελευθερία τους. -Ακριβώς.
Ελευθερία.
Πολλοί το νιώθουν αυτό βλέποντας ένα μουρμουρητό, Νανς.
Τη συμπονώ.
Τι εννοείς;
Δεν ξέρω. Τη συμπονώ.
Να μένει ολομόναχη σ' αυτό το μεγάλο σπίτι.
Μα ήταν κι ο άντρας κι ο γιος της εδώ. Δεν ήταν μόνη.
Είναι πολύ ακριβές κέντημα. Πρέπει να της άρεσε να παρατηρεί πουλιά.
Τι έκανα πάλι;
-Δεν καταλαβαίνω τι θες από μένα. -Τίποτα.
Δεν ξέρω.
Ξέχνα το.
-Δούλεψες καθόλου σήμερα; -Η ζωή δεν είναι μόνο δουλειά.
Το ξέρω, μα ήρθαμε για δουλειά.
-Δεν ήθελες να κάνω ένα διάλειμμα; -Ναι.
Είναι πανέμορφο.
Μα όταν το κοιτάζω,
νιώθω μόνο θλίψη.
Με το χέρι της απλωμένο έτσι.
Πρέπει να ένιωθε παγιδευμένη εδώ.
Ξέρω πώς ένιωθε.
Έιβα.
ΣΤΗΝ ΑΓΑΠΗ ΜΟΥ
ΑΝΥΠΟΜΟΝΩ ΝΑ ΞΑΝΑΒΡΕΘΕΙΣ ΣΤΗΝ ΑΓΚΑΛΙΑ ΜΟΥ. ΜΗΝ ΑΝΗΣΥΧΕΙΣ ΓΙΑ ΤΗ ΓΥΝΑΙΚΑ ΜΟΥ.
Έγραφε ότι θα χώριζε μόλις γυρνούσε από τον πόλεμο,
μα όταν τελείωσε ο πόλεμος, επέστρεψε στη γυναίκα του, λέγοντας
"Δεν μπορώ να 'μαι μαζί σου, αγάπη μου. Είμαι συντετριμμένος.
Πρέπει να τιμήσω τον γάμο μου. Μπλα μπλα".
Θα του είπε ότι ήταν έγκυος. Αυτός αναφέρει ένα παιδί και πληρωμές.
Από το πρώτο του γράμμα κατάλαβα ότι ήταν αλήτης.
Εκείνη δεν είχε ιδέα, ήταν τρελά ερωτευμένη…
Κάνεις πολύ θόρυβο.
Αυτός δεν έζησε εδώ, δεν ήταν μέλος της οικογένειας,
κι ας φαίνεται έτσι από τις φωτογραφίες.
Γιατί σε ενδιαφέρει τόσο;
Γιατί;
Θέλω να μάθω πώς κατέληξαν να ζουν ολομόναχοι στο νησί αυτό.
Είναι θλιβερό.
Μένουμε στο σπίτι τους.
Κι αυτό σου επιτρέπει να διαβάζεις προσωπική αλληλογραφία;
Είναι κακό να διαβάζεις τα γράμματα ενός νεκρού;
Ναι, είναι.
Πού ξέρεις ότι είναι νεκροί;
Το νιώθω.
Έχεις επιστημονικό μυαλό.
Από πότε βασίζεσαι σε αυτά που νιώθεις;
Ναι, Έντγκαρ. Θεός φυλάξοι μη νιώσω τίποτα.
Κάποιοι μόλις μπουν σε ένα ρημαγμένο σπίτι
βλέπουν φαντάσματα.
Κάποιοι;
Εγώ δεν είμαι κάποια.
Δεν πιστεύω σε φαντάσματα.
Πιο πολύ σε ενδιαφέρουν οι άγνωστοι παρά η δουλειά σου.
-Έχω αφιερώσει τη ζωή μου στη δουλειά. -Το ξέρω.
Έχω δουλέψει πιο σκληρά από όλους τους άντρες
που βολτάρουν στο Κορνέλ νομίζοντας ότι είναι δώρο Θεού.
Το ξέρω, συγγνώμη.
Συγγνώμη που ενδιαφέρθηκα για κάτι άλλο για πέντε λεπτά.
Έντγκαρ.
Ναι;
Γύρισαν τα πουλιά.
Έρχομαι σε λίγο.
Το πράγμα έγινε ενδιαφέρον.
Θα έρθω μόλις μπορέσω.
Η μαμά μού θύμωσε.
Τι έκανες;
-Πού ήσουν; -Δούλευα.
-Είπες ότι θα έρθεις μόλις μπορέσεις. -Τη δουλειά μου έκανα.
Άνοιξε την πόρτα.
Μην το σφίγγεις τόσο. Θα το σκοτώσεις.
-Νάνσι. -Σε παρακαλώ, άσ' το κάτω.
Καρδιά μου, έχει σπάσει τον λαιμό του.
Το καημενούλι.
Δεν χάθηκε ο κόσμος. Θα το ταριχεύσει το μουσείο.
Είσαι καλά;
Ναι.
Ναι, φυσικά.
Κρυώνω πολύ.
Τι έκανες;
Νάνσι.
Νανς!
Όλα καλά.
Όλα καλά, αγάπη μου.
Η πόρτα άνοιξε μόνη της.
Και τότε κάτι…
Κάτι…
Είναι παλιό σπίτι. Τα πάντα κινούνται και τρίζουν.
Πρέπει να ξεσπάσεις.
Δεν έκλαψες καθόλου. Από τότε…
που συνέβησαν όλα.
Θα σου κάνει καλό να ξεσπάσεις.
Χθες μού είπες ότι δεν ήθελες να νιώθω.
-Όχι. -Είπες ότι δεν φερόμουν επιστημονικά.
Ότι βασιζόμουν στο συναίσθημα.
Είπα ότι ξαφνιάστηκα που βασίστηκες στο συναίσθημα.
Γιατί αυτό θα ήταν κάτι τρομερό;
Όχι, Νανς. Δεν ξέρω τι…
Ποια σύζυγος θέλεις να είμαι, Έντγκαρ;
Αυτή που νιώθει ή αυτή που δεν νιώθει;
Συγγνώμη, Νανς. Δεν είμαι τέλειος.
Προσπαθώ.
Ναι, προσπαθείς.
Δεν θέλω να μιλήσω άλλο.
Μόνο να κοιμηθώ.
Γεια σας.
Γεια.
-Έφερα ό,τι ζητήσατε. -Υπέροχα.
Κύριε Γκριβς;
Μου λέτε ποιος έμενε στο σπίτι;
Κανείς εδώ και δεκαετίες.
Ναι, το ξέρω. Μα ποιοι είναι αυτοί στους τοίχους;
Ξέρω ότι ακούγεται ανόητο, μα είδα κάποια πράγματα…
εδώ.
Αυτό είναι όλο. Κάποια…
αλλόκοτα πράγματα.
Τι εννοείτε;
Γιατί έμενε εδώ στην ερημιά;
Μόνη με τον γιο της;
Οι δικοί της την έφεραν.
Παραήταν απομονωμένα.
Και δεν πήγε καλά.
Τι εννοείτε;
Το αγόρι πέθανε.
Πώς;
Σας παρακαλώ, πώς πέθανε;
Πνίγηκε.
Εκείνη τον έπνιξε, σωστά;
Πού είναι τώρα η μητέρα;
Σας παρακαλώ, κε Γκριβς.
Έδωσε τέλος στη ζωή της.
Αυτά έγιναν πριν από 30 χρόνια. Τι να πούμε πια;
Θα ήθελα να το είχα μάθει.
Με τη σύζυγο κάναμε τα πάντα για να σας βρούμε σπίτι,
για να μην είστε στην παγωνιά.
Καταβάλαμε μεγάλο κόπο.
Φυσικά και σας είμαστε ευγνώμονες.
Κι άλλοι είδαν πράγματα εδώ, μα είναι απλώς η νοσηρή γοητεία
της δυστυχίας των άλλων.
-Ο κόσμος βλέπει ό,τι θέλει να δει. -Φυσικά.
Αυτά είναι βλακείες.
Δεν πιστεύω σε φαντάσματα.
-Τι ήταν αυτό; -Ποιο;
Η έντονη συζήτηση διαρκείας με τον επιστάτη.
Τίποτα.
Μη μου λες "τίποτα".
Πώς να σε βοηθήσω αν δεν μου λες ποτέ τίποτα;
Μα όποτε σου μιλάω, δεν είναι αυτό που θες να ακούσεις.
Θέλω να μάθω.
Αλήθεια.
Τον ρώτησα για αυτούς που έμεναν εδώ.
Τη μητέρα και το παιδί.
Εντάξει.
Επειδή τους βλέπω και τους ακούω από τότε που ήρθαμε.
Τι εννοείς;
Τους είδα και τους άκουσα.
Στο σπίτι αυτό.
Τις φωνές τους,
τις μορφές τους.
Και δεν ξέρεις πόσο θα ήθελα, Έντγκαρ,
να σου το έλεγα αυτό και να με πίστευες.
Ξέρω ότι δεν κοιμάσαι καλά έναν χρόνο τώρα.
Ακόμα και λογικοί άνθρωποι βλέπουν κι ακούν διάφορα όταν είναι άυπνοι.
-Σε παρακαλώ, μη… -Εγώ δεν είδα τίποτα.
Ούτε φαντάσματα ούτε αερικά. Μόνο ένα παλιό σπίτι.
Συγγνώμη, μα προσπαθώ να καταλάβω.
Μη μου μιλάς σαν να είμαι καμιά τρελή.
Δεν είπα ότι είσαι τρελή.
Σου έτυχε ο χειρότερος εφιάλτης κάθε μητέρας,
κάθε ανθρώπου, κι ανησυχώ πολύ για σένα.
Γιατί μιλάμε πάντα για μένα;
Κι εσύ το πέρασες αυτό.
Πες μου μία φορά πώς νιώθεις εσύ.
Εντάξει! Νιώθω χαμένος.
Νιώθω οργισμένος.
Νιώθω απόλυτα συντετριμμένος.
Και δεν σε καταλαβαίνω.
Δεν καταλαβαίνω πώς πέθανε η γλυκιά μας Έιβα
κι εσύ δεν έχυσες ούτε ένα δάκρυ ολόκληρη τη χρονιά.
Θες να κλάψω για σένα;
-Θα ένιωθες καλύτερα; -Όχι βέβαια.
Απλώς περίμενα μια μάνα να κλάψει για το παιδί της.
Κάναμε το ταξίδι αυτό για να νιώσουμε καλύτερα και τώρα εσύ…
Σε νοιάζουν πιο πολύ οι ξένοι,
αυτοί οι νεκροί, απ' ότι η ίδια σου η κόρη.
Με ρώτησες πώς νιώθω.
Έτσι νιώθω.
Δεν μου ανοίχτηκες ποτέ. Ούτε μία φορά αυτόν τον φρικτό χρόνο.
Προσπαθώ.
Και προσπαθώ και σε νιώθω να μου ξεγλιστράς.
Θέλω όσο τίποτα να συνεχίσουμε μαζί, μα δεν…
Θα κοιμηθώ εδώ κάτω απόψε.
Θα πάω στη βάση μου νωρίς το πρωί πριν το χάραμα.
Εκτός κι αν θες να μείνω.
Απλώς…
πες το μου, Νανς.
Και θα μείνω.
Θα 'μαι στον ασύρματο.
Έντγκαρ.
Κοιμήσου τώρα
Κοιμήσου, γλυκό μου μωρό
Κοιμήσου τώρα
Η μαμά μού θύμωσε.
Τι έκανες;
Σταμάτα!
Άσ' τον ήσυχο!
Η μαμά μού θύμωσε.
Και δεν ξέρω γιατί.
Αγάπη μου.
Η μαμά σού έκανε κάτι κακό.
Σε έβλαψε.
Και δεν ζεις πια.
Εσύ δεν έκανες τίποτα κακό.
Ήσουν το τέλειο παιδί.
Κρυώνω πολύ.
Είναι πολύ σκοτεινά.
Έλα στο φως, αγάπη μου,
για να ζεσταθείς. Μπορείς;
Πιάσε το χέρι μου.
Δεν θα είσαι μόνος ούτε θα κρυώνεις πια.
Τρέξε στο φως, αγάπη μου.
Είσαι ασφαλής.
Τρέξε στο φως.
Τρέξε στο φως!
Τι έκανες;
Όχι!
Νάνσι;
Νανς;
Έντγκαρ.
Ναι.
Είσαι καλά;
Συγγνώμη.
Σου ζητώ συγγνώμη.
Ήμουν εντελώς χαμένη.
Φυσικά, αγάπη μου, σε καταλαβαίνω.
Σ' αγαπάω.
Κι εγώ σ' αγαπώ, καρδιά μου.
Πολύ.
Θέλω να μιλήσουμε για την Έιβα.